Controlul cartii. Cenzura literaturii in regimul comunist din Romania - Liliana Corobca
Volumul publicat de Liliana Corobca este investigația cea mai amplă, bazată pe o documentare impresionantă, o biopsie care face vizibilă o realitate asfixiantă, cu tăiș ascuns: norme de muncă, activități tehnice, volum mediu de lectură pe compartimente, controlul coletelor necomandate, acordarea vizelor de imprimare sau de publicare, colaborarea dintre diferitele tipuri de servicii, controlul dintre acestea, supracontrolul sau postcontrolul, tipologia intervențiilor cenzoriale, pedepsele aplicate responsabililor care greșeau, aspecte legate de cenzurarea minorităților, stenograme ale discuțiilor, mărturii ale scriitorilor, așa-zisa desființare a cenzurii din anii ’70 (o mască de care se folosea Ceaușescu pe plan internațional), consecințele autocenzurii, cenzura represivă exercitată de Securitate, rapoarte privind scriitorii pe baza cărora aceștia erau arestați și condamnați, așa cum erau și cititorii de texte interzise ori deținătorii acestora... Pentru memoria noastră bolnavă, volumul Controlul cărții. Cenzura literaturii în regimul comunist din România este un document fundamental care, ar zice Virgil Ierunca, încearcă în primul rând să umilească uitarea. - Dana Pîrvan